Բրիտանական կայսրության շքանշանակիր **Աստրա Դեզմոնդ** (ապրիլի 10, 1893(1893-04-10) - օգոստոսի 16, 1973(1973-08-16)), 20-րդ դարասկզբի և դարակեսի բրիտանացի կոնտրալտո։

Կենսագրություն
--------------

### Վաղ կյանք

Գվենդոլին Մարի Թոմսոնը ծնվել է Անգլիայի Տորկի քաղաքում, ավստրալիական ծագմամբ ատամնաբույժ Ջորջ Թոմսոնի և Լոնդոնում ծնված ուսուցչուհի Վիվա Լուիզայի ընտանիքում։ Նախքան Դեզմոնդի ծնվելն ընտանիքն ապրել էր Ավստրալիայում, և նրա ավագ քույրեր Մեյբլն ու Կլոդը ծնվել էին Մելբուռնում։ Դեզմոնդի մանկության ընթացքում ընտանիքը տեղափոխվել է Վերին Նորվուդ, այնտեղից էլ՝ արևմտյան Քենսինգթոն։ Կրթությունն ստացել է Նոթթինգ Հիլլի ավագ դպրոցում ու Ուեստֆիլդ քոլեջում, ստացել բակալավրի աստիճան հին հունարենից ու լատիներենից։ Երգեցողություն սովորել է Բլանշ Մարքեզիի (ինչպես իր գործընկեր Մյուրիել Բրանսկիլը) և Լուիզ Տրենտոնի մոտ, ապա նաև Բեռլինում՝ Էռնստ Գրիզբախի ու Կոնրադ Վ․ Բոսի մոտ։

### Երգչի կարիերա

Դեզմոնդի կարիերան հիմնականում համերգային ու մենահամերգային էր, բայց նա հանդես է եկել օպերաներում նույնպես։ 1916 թվականի «Carl Rosa Opera Company» ընկերության մի ակնարկում նա նկարագրվում է որպես խոստումնալից նոր երգչուհի։ Լոնդոնի «Sadler's Wells» թատրոնում երգել է Դալիլա ու Կարմեն, իսկ Կովենտ գարդեն արքունական թատրոնում՝ Օրտրուդ ու Ֆրիկա։

Նրա մենահամերգներն աչքի էին ընկնում Էդվարդ Գրիգի երգերով, որոնց մասին 1941 թվականին 25 էջանոց հոդված է գրել։ Կատարել է նաև Գրիգի երգերի թարգմանություններ և այս բնագավառում իր աշխատանքի համար Նորվեգիայի կառավարության կողմից արժանացել է սուրբ Օլավի շքանշանին։ Յան Սիբելիուսի երգերի նրա կատարումները նույնպես հաջողություն են ունեցել։

1938 թվականի հոկտեմբերի 5-ին Դեզմոնդն այն սկզբնական 16 երգչուհիներից էր, որոնք ձայնագրվել են Ռալֆ Վոան Ուիլյամսի «*Serenade to Music»* ստեղծագործության մեջ, որը հետագայում մի քանի ընկերությունների կողմից վերաթողարկվել է խտասկավառակի տարբերակով։ Ավելի վաղ՝ 1932 թվականին Ուիլյամսը նրան էր նվիրել իր «*Magnificat»* ստեղծագործությունը։ Հետագայում նրա անունով վարդի մի տեսակ է անվանակոչվել։

Իր համերգային երգացանկում Դեզմոնդն ունեցել է այնպիսի կատարումներ, ինչպիսիք են՝ սըր Էդուարդ Էլգարի «*The Dream of Gerontius»-ը* և Գեորգ Ֆրիդրիխ Հենդելի «*Messiah»*-ն, Իգոր Ստրավինսկու «Էդիպ արքան» 1928 ու Գուստավ Մալերի «Երգ երկրի մասին»-ը Լոնդոնի ֆիլհարմոնիկ նվագախմբի հետ 1942 թվականին, նաև առաջինն է բրիտանացի հանդիսատեսին ներկայացրել Իրյո Կիլպինենի երգերը։

### Ձայնագրություններ

Քիչ կոմերցիոն ձայնագրություններ է արել, հիմնականում Հենրի Պյորսելի ու Գրիգի երգերը, կան նաև ձայնագրություններ Էլսի Սադդաբիի ու Իսոբել Բեյլիի հետ։

Պահպանվել են նրա մի քանի ռադիոձայնագրությունները, այդ թվում՝ «*The Dream of Gerontius»-*ից Անգելի մեներգը և 1951 թվականին Royal Festival Hall դահլիճում հնչած «*Serenade to Music»-*ը։

### Հետագա կարիերա

Ուրիշ երգչուհիների նման իր հետագա կարիերայի ընթացքում՝ 1947-1963 թվականներին, Դեզմոնդը ևս զբաղվել է դասավանդելով և դարձել երգեցողության պրոֆեսոր Երաժշտության թագավորական ակադեմիայում, նաև երաժշտության վերաբերյալ գրքեր է գրել։

Հաջորդել է Լիզա Լեհմանին, Սեսիլ Շամինադին, Ֆաննի Դեյվիսին, Ռոզա Նյումարքին ու Մայրա Հեսսին որպես Միացյալ Թագավորության «Կին երաժիշտների ընկերության» նախագահ, ինչպես նաև «Երաժիշտների միավորված ընկերության» նախագահ։

### Ընտանիք

1920 թվականին ամուսնացել է սըր Թոմաս Նիմի հետ, որը Առաջին և Երկրորդ աշխարհամարտերի մասնակից գեներալ-լեյտենանտ սըր Ֆիլիպ Նիմի եղբայրն էր։ Ունեցել են երեք որդի՝ Բեյսիլը, Ջեոֆրին ու Քրիստոֆերը։ 1949 թվականին արժանացել է Բրիտանական կայսրության շքանշանի։

Վախճանվել է 80 տարեկան հասակում 1973 թվականի օգոստոսի 16-ին Կենտ կոմսության Ֆավերշամ քաղաքում։ Ամուսինը մահացել է մոտավորապես երկու շաբաթ անց՝ օգոստոսի 28-ին։

Ծանոթագրություններ
------------------

1. 1 2 3 4  A Historical Dictionary of British Women — 2 — Routledge, 2003. — P. 134. — ISBN 978-1-85743-228-2
2. 1 2 3 4 5 6 7  *The Times*, obituary notice, Friday, 17 August 1973, p. 16
3. ↑  *The Musical Times*, 1 December 1916, p. 518
4. ↑  *Music and Letters*, Vol. 22, No. 4 (October 1941), pp. 333–357
5. ↑  notes to Dutton CD transfer, CDBP 9707
6. ↑  RVW Works List Choral Archived 15 April 2012 at the Wayback Machine.
7. ↑  «Astra Desmond Rose (Climbers, ramblers and scramblers) from Classic Roses – English Roses Rose UK Roses UK : Classic Roses the Peter Beales Collection :»։ Արխիվացված է օրիգինալից նոյեմբերի 10, 2007-ին։ Վերցված է նոյեմբերի 30, 2007  `|df=` պարամետրը գոյություն չունի (օգնություն); `|url-status=` պարամետրը գոյություն չունի (օգնություն)
8. ↑  Astra Desmond (Rambling Rose) at classicroses.co.uk, accessed 4 May 2018
9. 1 2  The Times, obituary notice, Friday, 17 August 1973, p. 16
10. ↑  *The Musical Times*, December 1942, p. 383
11. ↑  *The Musical Times*, October 1973, p. 1045.
12. ↑  *The Musical Times*, June 1941, p. 222; October 1943, p. 308; and April 1944, p 115.
13. ↑  Review | Elsie Suddaby Songs and Arias by M. Arne, Bach, Beethoven, Boyce, Brown, Coleridge Taylor, Delius, Handel, Haydn, Henschel, Purcell, Schubert, Schumann, Scott and Hay... at gramophone.co.uk, accessed 4 May 2018
14. ↑  ELGAR Dream of Gerontius by John Quinn – December 2007 MusicWeb-International, accessed 4 May 2018
15. ↑  Series: BBC Music Guides at librarything.com, accessed 4 May 2018: 'Schumann Songs by Astra Desmond' 0-563-20556-3

Գրականություն
-------------

* Brook, D: *Singers of Today* (Revised Edition – Rockliff, London 1958), 64–69.
* Desmond, Astra: Schumann Songs, BBC Music Guide, 0-563-20556-3

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1048105652 · ICCU: DDSV240221 · VIAF: 307167112 · WorldCat VIAF: 307167112 |

 |